Nafarroako Parlamentuko Mahaiak, 2021eko urtarrilaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Mena Blasco jaunak aurkeztutako galdera, Nafarroako desgaitasuna duten pertsonei arreta emateko itunpeko zentroen V. hitzarmenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko urtarrilaren 25ean

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen Carlos Mena Blasco jaunak, Legebiltzarreko Erregelamenduak ezarritakoaren babesean, honako galdera hau egiten du, Eskubide Sozialetako kontseilariak Osoko Bilkuran ahoz erantzun dezan:

2020. urtearen amaieran, patronalaren eta sindikatuen artean aurreakordioa sinatu zen Nafarroako desgaitasuna duten pertsonei arreta emateko itunpeko zentroen V. hitzarmenari buruz.

Zer ondorio ditu sinadura horrek desgaitasunaren arretarako sisteman, eta, zehazki, zer hobekuntza aurreikusten ditu langileen lan-baldintzetan?

Iruñean, 2021eko urtarrilaren 20an

Foru parlamentaria: Carlos Mena Blasco